İrvinq Stoun

İrvinq Stoun (; ) — ABŞ yazıçısı.

 Həyatı 
İrvinq Stoun 14 iyul 1903-cü ildə ABŞ-də anadan olub.

Vinsent Van Qoq, Cek London, Klarens Derron, Cessi Beuton-Fremont, Yudjine Debse, Erl Yoren, Con Noubl, Reycel Cekson, Meri Todd və Avraam Linkoln, Mikelanjelo, Ziqmund Freyd, Henrix Şliman, Kamilla Pisarro, Çarls Darvin haqqında ümumilikdə 25 bioqrafik romanın müəllifi olmaqla ədəbiyyatda bu istiqamətin yaradıcılarındandır.

O, 1924-cü ildə Kaliforniyada universiteti bitirərək iqtisadiyyatı tədris etməyə başlayıb. Stoun bakalavr pilləsi üzrə təhsilini tamamladıqdan dərhal sonra müəllim kimi işləmək icazəsi almış ilk məzun idi.

Yazıçı 1926-cı ildə Parisə səyahət edir, sonra isə Nyu-Yorka köçür. 6-7il ərzində 18 teatr pyesi yazır. Onlardan ikisi Brodveydə tamaşaya qoyulsa da, uğur əldə edə bilmir.
İrvinq Stoun özü haqqında "Mən burjuaziya nümayəndəsiyəm valideynlərim dükan sahibi idilər." demişdir.

Müsahibələrinin birində Stoun öz bədii fəaliyyəti barədə danışır: " Hər gün səhər eyni vaxtda yuxudan oyanır, 9-un yarısından günorta saat 1-2-yə qədər iş masasının arxasında oturub çalışıram. Sonra pendirli bir sendviç yeyir, bir fincan çay içir, fiziki əməyə vaxt ayırıram. "Təbi gələndə yazmaq" anlayışına inanmıram. Məncə, yazıb, yazıb, axırda yaxşı nəticə əldə etmək mümkündür."

İrvinq Stoun 26 avqust 1989-cu ildə vəfat etmişdir.

 Filmoqrafiya 
 Yaşamaq yanğısı (film, 1956) / Lust for Life

 İstinadlar 

 Xarici keçidlər 
 Kitabşünas (RTV). İrvinq Stoun. Yaşamaq yanğısı

Kateqoriya:ABŞ yazıçıları
Kateqoriya:San-Fransiskoda doğulanlar
Kateqoriya:Los-Ancelesdə vəfat edənlər
Kateqoriya:ABŞ dramaturqları
Kateqoriya:ABŞ ssenaristləri